Diari Oficial de la Generalitat Valenciana


Sumari del DOGV 9291, del 04-03-2022 (2022/1708)

RESOLUCIÓ de 24 de febrer de 2022, de la directora general de Política Agrària Comuna, per la qual s'estableix el criteri d'aplicació de l'annex I de l'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula l'aplicació de la condicionalitat i s'estableixen els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1708


Data del document
:   24-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació

RESOLUCIÓ de 24 de febrer de 2022, de la directora general de Política Agrària Comuna, per la qual s'estableix el criteri d'aplicació de l'annex I de l'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula l'aplicació de la condicionalitat i s'estableixen els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola en la Comunitat Valenciana. [2022/1708]  
  
El Reial decret 1078/2014, de 19 de desembre, estableix les normes de condicionalitat que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola, i regula en el seu annex II les bones condicions agràries i mediambientals de la terra (BCAM).  
Amb data 29 de desembre de 2021, es va publicar el Reial decret 1156/2021, de 28 de desembre, pel qual es modifiquen els reials decrets 1075/2014, 1076/2014 i 1078/2014, tots aquests de 19 de desembre, dictats per a l'aplicació a Espanya de la Política Agrícola Comuna. En concret, en el Reial decret 1078/2014, amb la finalitat de contribuir de manera més eficient a l'objectiu perseguit per aquestes BCAM, s'han modificat la BCAM 4 i la BCAM 5, eliminant les excepcions que es recollien per a les parcel·les de cultiu de superfície igual o inferior a una hectàrea, i a parcel·les irregulars o allargades la dimensió mínima de les quals en el sentit transversal al pendent siga inferior a 100 metres en qualsevol punt de la parcel·la.  
L'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula l'aplicació de la condicionalitat i s'estableixen els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola en la Comunitat Valenciana, estableix en el seu annex I els requisits i normes que han de complir els beneficiaris de les ajudes en l'àmbit de medi ambient, canvi climàtic i bones condicions agrícoles de la terra, i recull en la norma 14 de la BCAM 4 i en les normes 18 i 19 de la BCAM 5 les esmentades excepcions que preveia el Reial decret 1078/2014, de 19 de desembre, i que han sigut eliminades pel Reial decret 1156/2021, de 28 de desembre.  
Tenint en compte que l'actual regulació, com acabem d'exposar, deixa sense efecte les excepcions de l'esmentat annex I.  
Considerant la necessitat de dur a terme la correcta implementació que del dret europeu realitza el Reial decret 1156/2021, de 28 de desembre, en el sentit indicat, fent ús de les competències atribuïdes en la disposició final primera de l'Ordre 7/2016, de 18 d'abril, en què es faculta la direcció general competent en matèria de desenvolupament rural i política agrària comuna perquè dicte les disposicions necessàries per a l'aplicació i desplegament de l'ordre, i fent ús de les facultats que em confereix el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Establir els criteris d'interpretació i aplicació de l'annex I de l'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula l'aplicació de la condicionalitat i s'estableixen els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola en la Comunitat Valenciana, de conformitat amb la normativa d'aplicació, deixant sense efecte les excepcions recollides en la norma 14 (BCAM4), norma 18 (BCAM5) i norma 19 (BCAM5), a aquelles parcel·les de cultiu el pendent del qual siga igual o superior al 15 per cent, llevat que el pendent real del recinte estiga compensat mitjançant terrassa o bancals, de superfície igual o inferior a una hectàrea, o en parcel·les de cultiu irregulars o allargades la dimensió mínima del qual en el sentit transversal al pendent siga inferior a 100 metres en qualsevol punt de la parcel·la.  
  
Contra aquesta resolució, que no posa fi a la via administrativa, podrà interposar-s'hi recurs d'alçada davant de la Secretaria Autonòmica d'Agricultura i Desenvolupament Rural en el termini d'un mes a partir de l'endemà de la publicació d'aquesta resolució, d'acord amb el que es preveu en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, recurs contenciós administratiu davant el jutjat contenciós administratiu competent, de conformitat amb el que s'estableix en l'article 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que s'estime pertinent.  
  
  
València, 24 de febrer de 2022.- La directora general de Política Agrària Comuna: María Teresa Cháfer Nácher.